Нарын I аки таш кени
Нарын I аки таш кени - Жалал-Абад облусунун Аксы районунда, Нарын дарыясынын боюнда, деңиз деңгээлинен 760-860 м бийиктикте жайгашкан. 1955-жылы геологиялык чалгындоо жүргүзүлгөн. Кен аймагын карбондун чөкмө тектери түзөт. Кен ортосун кумдак тоо теги бөлүп турган эки катмардан турат; астынкы катмардын калыңдыгы 60- 80 м, үстүнкүсүнүкү 45-65 м. Аки таш тегинин өңү агыш, бозомтук, саргыч темгилдүү. Арасында доломиттешкен түрлөрү бар. Курамында СаС05- 95%ке чейин. Суу синиримдүүлүгү 0,15-0,32%, нымдануу коэффициенти 0,21-0,85, көлөмдүк салмагы 2,6—2,7. Портланд-цемент, кальций карбидин алууга, курулушта пайдаланууга жарамдуу. Запасы С, категориясы боюнча 2755 мин т, С2 - 3,2 миллионг. 
Тоо-кен

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7